

LĒMUMS

Ādažos, Ādažu novadā

2024. gada 4. decembrī **Nr. 482**

**Par Ādažu novada iedzīvotāju padomju apstiprināšanu**

Ādažu novada pašvaldības dome 27.06.2024. pieņēma saistošos noteikumus Nr. 33/2024 “Iedzīvotāju padomes nolikums” (turpmāk – Nolikums), nosakot Ādažu novada administratīvajā teritorijā izveidojamo iedzīvotāju padomju darbības teritoriju, kompetenci, ievēlēšanas kārtību un darba organizācijas jautājumus.

Pašvaldībā tika noteiktas 3 padomes: Ādažu pagasta padome, Carnikavas pagasta padome un Ādažu pilsētas padome. Ādažu pilsētas padomē ir 7 locekļi, bet Carnikavas un Ādažu pagastu padomēs – ne mazāk kā 7 un ne vairāk kā 15 locekļi.

Iedzīvotāju padomes kandidātu vēlēšanas notika no 28.10.2024. līdz 10.11.2024., klātienē (iesniedzot aizpildītu un pašrocīgi parakstītu balsošanas veidlapu Ādažu novada Valsts un pašvaldības vienotā klientu apkalpošanas centra kontaktpunktos Gaujas ielā 33A, Ādažos, vai Stacijas ielā 5, Carnikavā), kā arī balsojot elektroniski (nosūtot ar drošu elektronisko parakstu parakstītu balsošanas veidlapu uz pašvaldības oficiālo e-adresi vai e-pasta adresi dome@adazunovads.lv). Balsošanā varēja piedalīties personas no 16 gadu vecuma, kas deklarējušas savu dzīvesvietu Ādažu novadā.

Pārbaudot informāciju pašvaldībai pieejamās datubāzēs, tika noskaidrots, ka uz 25.09.2024. kopējais balsošanai piekritīgo personu skaits bija 24 670 (t.sk., deklarētas personas 10 980 Carnikavas pagastā, 5 799 Ādažu pagastā un 7 891 Ādažu pilsētā).

Apkopojot klātienē un elektroniski saņemtās balsošanas anketas, tika konstatēts, ka **balsošanā piedalījās 565 personas**, no tām 453 klātienē un 112 elektroniski. Par derīgām tika atzītas **528 anketas,** par nederīgām – 37:

|  |  |  |
| --- | --- | --- |
| **Balsošanas anketas** | **Derīgas balsis** | **Nederīgas balsis** |
| klātienē | elektroniski | klātienē |  elektroniski | klātienē | elektroniski |
| 453 | 112 | 423 | 105 | 30 | 7 |

Izskatot derīgās balsošanas anketas, tika veikts balsojuma apkopojums katrai no padomēm:

|  |  |  |
| --- | --- | --- |
| **Ādažu pilsēta** | **Carnikavas pagasts** | **Ādažu pagasts** |
| klātienē |  elektroniski | klātienē | elektroniski | klātienē |  elektroniski |
| 41 | 10 | 153 | 36 | 229 | 59 |

Saskaņā ar Nolikuma 9. punktu, Ādažu pilsētas padomi veido 7 kandidāti ar lielāko balsu skaitu. Balsojuma rezultāti Ādažu pilsētā:

|  |  |
| --- | --- |
| **Kandidāts** | **Balsu skaits** |
| Artis Brūvers | 27 |
| Artūrs Mežals | 16 |
| Kaspars Johansons | 8 |
| Kristīne Pudiste | 8 |
| Gatis Pudists | 7 |
| Raitis Kubuliņš | 6 |
| Irīna Alziņa | 6 |
| Jānis Bendiks | 3 |

Saskaņā ar Nolikuma 11.1. apakšpunktu Ādažu pagasta padomi veido, ievērojot ciemu pārstāvības kvotas: 3 pārstāvji no Kadagas ciema, 2 pārstāvji no katra ciema - Baltezera un Stapriņiem, un 1 pārstāvis no katra ciema – Alderiem, Atariem, Āņiem, Birzniekiem, Divezeriem, Eimuriem, Garkalnes un Iļķenes. Tā kā Kadagas ciemā E.Paeglīte un M.Tišuņina ieguva 5 balsis katra, atbilstoši Nolikuma 24. punktam priekšroka ir kandidātam, kurš pieteikumu iesniedza ātrāk. Balsojuma rezultāti Ādažu pagastā:

|  |  |  |
| --- | --- | --- |
| **Ciems** | **Kandidāts** | **Balsu skaits** |
| Kadaga | Aivis Zīlītis | 13 |
|  | Kristīna Skalberga | 10 |
|  | Elīna Paeglīte | 5 |
|  | Marija Tišuņina | 5 |
| Baltezers | Māris Spilva | 122 |
|  | Lelde Rostoka | 103 |
|  | Ilze Ozollapa | 70 |
| Stapriņi | Linda Lancmane | 10 |
|  | Daiga Buhholce | 5 |
| Alderi | Inga Možeiko | 32 |
| Atari | Solvita Rietuma | 4 |
| Āņi | Evita Grudule | 4 |
| Divezeri | Ineta Ūdre | 5 |
|  | Reinis Laguns | 4 |
|  | Imants Zaķis | 0 |
| Garkalne | Gints Būda | 30 |
|  | Agnija Brieze | 3 |
| Iļķene | Valdis Perro  | 5 |
| Birznieki | Ineta Freimane | 0 |

Saskaņā ar Nolikuma 11.2. apakšpunktu, Carnikavas pagasta padomi veido, ievērojot ciemu pārstāvības kvotas – 3 pārstāvji no Carnikavas ciema, 2 no Garciema, Gaujas un Kalngales ciema, 1 no Eimuru, Garupes, Mežgarciema, Laveru un Lilastes, kā arī Siguļu ciema. Balsojuma rezultāti Carnikavas pagastā:

|  |  |  |
| --- | --- | --- |
| **Ciems** | **Kandidāts** | **Balsu skaits** |
| Carnikava | Kristaps Soms | 20 |
| Rita Sniedze | 19 |
| Ervīns Lukstiņš | 19 |
| Eduards Burģelis | 10 |
| Aigars Sproģis | 9 |
| Māris Straume | 7 |
| Klāvs Ričards Alksnis | 6 |
| Garciems | Artūrs Okuņs | 51 |
| Artjoms Ušakovs | 28 |
| Elita Grante  | 4 |
| Mudrīte Grundule | 3 |
| Gauja | Brigita Grebņicka – Lujāne | 8 |
| Raimonds Kokins | 5 |
| Linda Jeromāne | 4 |
| Kalngale | Pjotrs Špakovs | 23 |
| Renāte Cāne | 18 |
| Kitija Bite | 1 |
| Siguļi | Haralds Jansons | 0 |
| Lilaste | Lillija Liepiņa | 28 |
| Laveri | Ronalds Romanovskis | 6 |
| Garupe | Kristaps Bergmanis | 1 |

Pamatojoties uz Pašvaldību likuma 10. panta pirmās daļas 13. punktu, 58. pantu un Nolikuma 4. un 25. punktu, kā arī Iedzīvotāju padomes kandidātu balsu skaitīšanas komisijas 02.12.2024. sēdes protokolu, Ādažu novada pašvaldības dome

**NOLEMJ:**

1. Apstiprināt uz 4 gadiem **Ādažu pilsētas padomi** šādā sastāvā: Artis BRŪVERS, Artūrs MEŽALS, Raitis KUBULIŅŠ, Kaspars JOHANSONS, Irīna ALZIŅA, Gatis PUDISTS un Kristīne PUDISTE.
2. Apstiprināt uz 4 gadiem **Ādažu pagasta padomi** šādā sastāvā: Kristīna SKALBERGA, Aivis ZĪLĪTIS, Elīna PAEGLĪTE, Māris SPILVA, Lelde ROSTOKA, Linda LANCMANE, Daiga BUHHOLCE, Inga MOŽEIKO, Solvita RIETUMA, Evita GRUDULE, Ineta ŪDRE, Gints BŪDA, Valdis PERRO.
3. Apstiprināt uz 4 gadiem **Carnikavas pagasta padomi** šādā sastāvā: Kristaps SOMS, Rita SNIEDZE, Ervīns LUKSTIŅŠ, Artūrs OKUŅS, Artjoms UŠAKOVS, Brigita GREBŅICKA–LUJĀNE, Raimonds KOKINS, Pjotrs ŠPAKOVS, Renāte CĀNE, Lilija LIEPIŅA, Ronalds ROMANOVSKIS, Kristaps BERGMANIS.
4. Pašvaldības Centrālās pārvaldes:
	1. Attīstības un projektu nodaļai informēt Iedzīvotāju padomju kandidātus par balsojuma rezultātiem un organizēt katras padomes pirmo sanāksmi;
	2. Sabiedrisko attiecību nodaļai publicēt informāciju par balsošanas rezultātiem pašvaldības informatīvajā izdevumā “Ādažu Novada Vēstis” un pašvaldības saziņas kanālos.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU